
Mestna občina Novo mesto na podlagi 63. člena Zakona o javnih uslužbencih (ZJU-1) (Uradni list RS, št. 32/25 in 1400/26; v nadaljevanju ZJU-1) objavlja javni natečaj za prosto uradniško delovno mesto	

SEKRETAR – OBČINSKI ODVETNIK
v Uradu za finance in splošne zadeve


Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje: 

· končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) – smer Pravo ali magistrsko izobraževanje (druga bolonjska stopnja)/magistrska izobrazba (druga bolonjska stopnja) – smer Pravo;
· najmanj 7 let delovnih izkušenj;
· najmanj 3 leta delovnih izkušenj po opravljenem pravniškem državnem izpitu;
· opravljen pravniški državni izpit;
· znanje uradnega jezika;
· državljanstvo Republike Slovenije;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti. 

     Želena znanja:
· poznavanje upravnega poslovanja.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Kandidat, ki ima opravljen pravniški državni izpit, je opravičen opravljanja usposabljanja za imenovanje v naziv (101. člen ZJU-1).

Opis del in nalog:
· vodenje vseh postopkov občine, ki tečejo pred sodnimi organi (priprava tožb, odgovorov na tožbo, pritožb, zahtev za varstvo zakonitosti, vlog, vlaganje predlogov za izvršbo, prijava terjatev v stečajni postopek, postopek prisilne poravnave, likvidacije, zapuščinski postopek),
· zastopanje občine pred sodnimi organi na vseh stopnjah in v mediacijskih postopkih,
· izvajanje pravnomočno končanih sodnih in upravnih postopkov,
· zastopanje občine pred upravnimi organi,
· sodelovanje pri sporazumnem reševanju nesoglasij ter reševanju sporov, vezanih na pogodbena določila,
· sodelovanje v postopkih doseganja sporazumov s strankami o odškodninah in nadomestilih,
· pravno svetovanje organom občinske uprave in po potrebi drugim organom občine,
· vlaganje zemljiškoknjižnih predlogov v skladu z zakonom, ki ureja zemljiško knjigo,
· izvajanje predpisanega pisarniškega poslovanja,
· opravljanje drugih nalog podobne zahtevnosti,
· samostojno opravljanje drugih nalog po navodilu nadrejenega.											


Prijava na razpisano delovno mesto mora vsebovati:

1. življenjepis,
2. izjavo o izpolnjevanju pogojev, ki je priloga te objave.

Od izbranega kandidata pričakujemo zanesljivost, natančnost, samostojnost, prilagodljivost, komunikativnost in sposobnost za delo v skupini.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov. Natečajna komisija bo po potrebi izvedla dodatne faze izbirnega postopka.

V skladu z drugim, tretjim in četrtim odstavkom 65. člena ZJU-1 se v izbirni postopek ne uvrsti kandidat, ki vloži prijavo po izteku roka, kandidat, ki vloži nepopolno prijavo, oziroma kandidat, ki na dan izteka roka za vložitev prijave ne izpolnjuje natečajnih pogojev.

Izbrani kandidat bo delo na delovnem mestu sekretar – občinski odvetnik opravljal v uradniškem nazivu sekretar, z izhodiščnim plačnim razredom 32.

Z izbranim kandidatom bo sklenjeno delovno razmerje za nedoločen čas s polnim delovnim časom 40 ur na teden, s šestmesečnim poskusnim delom. Izbrani kandidat bo delo opravljal v poslovnih prostorih Mestne občine Novo mesto, Seidlova c. 1, 8000 Novo mesto oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki (na priloženem obrazcu Vloga za zaposlitev, ki jo pošlje na elektronski naslov: mestna.obcina@novomesto.si in sicer v roku 15 dni po objavi, pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na ta način, ni bila vložena.

Rok za prijavo kandidatov: 10. 11. 2026 do 23.59.

Kandidati bodo o izbiri/neizbiri pisno obveščeni. Obvestilo o končanem izbirnem postopku bo objavljeno na spletni strani Mestne občine Novo mesto (www.novomesto.si).

Informacije o izvedbi javnega natečaja daje ga. Silva Vovko, telefon 07/39 39-220, informacije z delovnega področja pa Ana Avsec telefon 07/39 39-334.

Opomba: V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

				
								Mestna občina Novo mesto





Priloga:
· Izjava o izpolnjevanju pogojev

